**040**

**Сенім**

**Клайв С. Льюис**

*«Соның еркін орындағысы келген әркім осы ілім Құдайдан ба, әлде Мен өз бетіммен сөйлеп тұрмын ба, соны білетін болады».* ***(Жохан 7:17)***

1963 жылы, 22 қарашада К.С. Льюис қайтыс болғаннан кейін, газеттердің көбі ол жайлы жазған жоқ. Тек бірнеше баспалар ғана газеттің ішкі беттеріне, Кембридждің ортағасырлық әдебиет профессоры жүрек және бүйрек қызметінің бұзылуынан қайтыс болды деген кішкене ғана хабар жазды. Льюистің дүниеден өткен күні, газет журналдардың бірінші беттерінде, бір ланкестің қолынан қаза тапқан Джон Ф. Кеннедидің суреттерімен толы болды. Бұл үлкен оқиғаның қасында, Льюистің қайтыс болғанына, ешкім де назар аударған жоқ.

Оның толық аты Клайв Стэплз Льюис, алайда оның достары оны жай ғана «Джек» деп атаған. Льюс керемет адам және парасатты ойшыл болды. Ол ағылшын әдебиетіне, теологияға, балаларға арналған әңгімелер және тағы басқа да көптеген шығармалар жазды, мысалы, таңғажайып ертегілер мен батыл кейіпкерлерге толы керемет туындысы «Нарния Хроникасы».

Кейбіреулер Льюисті мәсіхшіліктің жақтаушысы деп атайды, бірақ Льюис ешқашан ештеңені қорғауға ниет білдірген жоқ. Сонда да оның «Жай мәсіхшілік» атты Екінші дүниежүзілік соғысы кезіндегі радио бағдармаларға сүйене отырып жазылған кітабы, Чарльз Колсонның Иса Мәсіхті қабылдауына себепші болды. Бұл кітап дүние жүзі бойынша миллиондаған адамдардың жүректеріне сөйлейді. Льюис логикалық және интуитивті түрде Інжілді және оның салдарын қабылдау, оған сенбеуден гөрі дұрыс болатынын түсінді.

Льюис жаз кезінде сенуші болған. Содан кейін өзінің ішіндегі сексуалдық құмарлықтарынан, сенімінен бас тартып, өзін атеист деп жариялады. Уақыт өте келе, Ізгі хабар ол үшін қайтадан маңызды бола бастап, бұл жолы ол Иса Мәсіхті толығымен қабылдады.

Льюис ешқашан өзінің құтқарылуын сезім мен эмоцияларға негіздемеген. Керісінше, кейінірек жазғанындай, Иса Мәсіхті қабылдағанға дейін, ол мәсіхшіліктің шын екенін логикалық түрде дәлелдеуге болатынына сенген, бірақ ол мәсіхші болғаннан кейін, атеизмнің шын екенін дәлелдеу оңайрақ болатындығын түсінуіне тура келді. Оның айтуынша, адам өз сезімдерін басқара білуі керек, әйтпесе маятник сияқты тартыншақтап, адам өзінің кім екендігіне және неге сенетіндігіне нақты сенімді бола алмайды.

Оның жеке өмірі өте қиын болды, ал сенім жолы қиын күрес пен ерекше қақтығыстармен өтті. Льюис тіпті көлік жүргізуді үйрене алмады. Ол үй жұмыстары сияқты практикалық нәрселер жасауда, әрқашан сәтсіздікке ұшырады. Жазған шығармаларына сый ақысы өссе де, ол ешқашан ақшаны қалай дұрыс ұстау керектігін білмеген және үлкен соммаларды жомарт түрде барлығына таратқан. Бірақ, Льюис керемет сөз шебері болды. Қандай да бір күрделі нәрсені жеңілдету қажет болған кезде, ол мұндай тапсырманы оңай, әрі жоғары деңгейде орындаған.

Льюстің өміріне тамсанған, бір американдық жазушыны кездестіріп, сол әйелге үйленіп, ол екі баланың әкесі болады. Ең басында, Льюис тек Джой Грешамға оның шығармашылығы үшін тамсанатын, бірақ оны шынымен сүйген жоқ. Алайда, Ұлыбритания үкіметі оны елден қуып шығармақ болғандықтан, ол оған үйленуге шешім қабылдайды. Уақыт өте келе, ол Джойға шынымен ғашық болып, өмірінің ажырамас бөлігіне айналды.

Джой қатерлі ісік ауруынан қайтыс болғанда, Льюис қатты қиналды. Оған Жаратқан Ие оны тастап кеткендей көрінді. «Мен қазір Иемізге шынымен мұқтаж болған кезде бет бұрдым, - деді Льюис, - бірақ менің тапқаным, ол тек қана: тура алдымда жабылған есік пен үнсіздік».

Дегенмен, Льюис өз сенімін жоғалпатды, өйткені бұл сенім ауырсыну мен әйелінінің қайтыс болғанынан кейін көрген қиыншылығына негізделмеген. Льюистің сенімі ешқашан эмоциялар мен сезімдерге негізделмеген, тек кез-келген сезімдер мен тәжірибелерден жоғары тұрған Інжілдің ақиқатына негізделгені, менің жүрегіме қатты әсер етті.

Оны скептиктердің елшісі деп атауға болады. Оның өмірі оның шығармалары секілді көптеген адамдардың жүрегінде із қалдырады.